Mohamed Azmin Ali

Kehidupan awal

Azmin dilahirkan di Singapura (yang ketika itu masih berada dalam Malaysia) pada 25 Ogos 1964 dan merupakan abang kepada pengacara televisyen yang penuh kontroversi iaitu Azwan Ali dan Ummi Hafilda Ali.
Bapanya Ali dan ibunya Hajjah Che Tom Yahaya menetap di Kampung Klang Gate, Taman Melawati, Ulu Klang, Selangor. Adik beradiknya termasuklah Azwan Ali (pelakon, pengacara) dan Arpah Ali (pakar motivasi). Azmin menerima pendidikan awalnya di Sekolah Gurney Road (2) Kuala Lumpur dari tahun 1971 hingga 1976. Selepas itu beliau menerima pendidikan menengah di Sekolah Menengah Setapak, Kuala Lumpur (1977-1979) dan Institut Teknikal, Jalan Cheras, Kuala Lumpur (1980-1981). Pada tahun 1982, beliau melanjutkan pelajaran di Universiti Minnesota di Amerika Syarikat dan berjaya menggulung ijazah dalam bidang matematik dan ekonomi pada 1987. Selanjutnya beliau menyambung sarjana dalam pendidikan (matematik dan ekonomi) di universiti yang sama.
Sekembalinya ke Malaysia pada tahun 1987, Azmin dilantik menjadi Pegawai Khas kepada Anwar Ibrahim yang pada masa itu adalah Menteri Pendidikan. Azmin kemudian dinaikkan pangkat kepada Setiausaha Peribadi kepada Menteri Pendidikan dan sehinggalah pada masa Anwar dipecat daripada jawatan Timbalan Perdana Menteri.
Azmin mendirikan rumah tangga bersama Shamsidar Taharin pada 7 Ogos 1988 yang juga belajar di universiti yang sama di Amerika Syarikat. Pasangan ini mempunyai enam orang anak.
Azwan Ali pernah membuat ugutan bunuh terhadap adiknya Umi Hafilda menerusi Twitter. Pada 13 Januari 2012, Ummi membuat laporan polis di Balai Polis Taman Tun Dr Ismail. Ketua Polis Petaling Jaya, Arjunaidi Mohamad mengklasifikasikan kes itu di bawah Seksyen 506 Kanun Cara Jenayah. Akhirnya Azwan dan Umi Hafilda berdamai.

Kerjaya politik

Menurut Azmin, beliau mula terlibat dalam politik pada sekitar tahun 1987 apabila Perdana Menteri Malaysia ketika itu Dr Mahathir meminta beliau bekerja dengan Anwar Ibrahim.
Mahathir mengenali Azmin semasa beliau masih menuntut di Amerika Syarikat dan menjadi pemimpin pelajar di sana. Hubungan baik kedua-duanya bagaimana pun tidak berkekalan apabila Anwar dipecat daripada kedudukannya sebagai Timbalan Perdana Menteri pada September 1998. Azmin menyifatkan insiden pemecatan tersebut adalah yang paling sukar dalam hidupnya apabila terpaksa memilih antara Mahathir ataupun Anwar.
Azmin memilih untuk bersama Anwar dan beliau antara ahli yang awal menganggotai Parti Keadilan Nasional yang kemudiannya dikenali dengan Parti Keadilan Rakyat.
Pada Pilihanraya Umum ke-10 (29 November 1999), Azmin telah dipilih sebagai ADUN Hulu Kelang. Beliau dipilih semula dalam Pilihanraya Umum ke-12 (2008) dengan  mengalahkan calon Barisan Nasional, Said Anuar Said Ahmad dengan majoriti sebanyak 6,867 undi. Beliau memperolehi 40,334 undi berbanding lawannya memperolehi hanya 33,467 undi. Dalam Pilihanraya Umum ke-13 (2013), Azmin memenangi kerusi DUN Bukit Antarabangsa.
Beliau juga merupakan ahli Parlimen Gombak selama dua penggal iaitu 2008-2013 dan 2013 sehingga sekarang.
Di dalam Parti, Azmin dilantik sebagai Naib Presiden Parti Keadilan Nasional pada 2001 dan dipilih semula pada Disember 2004 dan Mei 2007. Pada 2010, Kongres Parti Keadilan Nasional telah melantik Azmin sebagai Timbalan Presiden dan beliau terus menyandang jawatan tersebut sehinggalah pada hari ini.
Pada 23 September 2014, Azmin Ali dilantik sebagai Menteri Besar Selangor berikutan peletakan jawatan Khalid Ibrahim. Beliau memegang jawatan sebagai Menteri Besar selepas gabungan DAP, PAS, dan Parti Keadilan Rakyat (PKR) merampas Selangor pada Pilihan Raya Umum 2008.
Selepas Azmin mengambil alih jawatan itu, beliau menjanjikan banyak perkara kepada penduduk Selango termasuk untuk menyelesaikan isu paling kritikal di negeri itu iaitu air. Bagaimanapun pada Sidang Dewan Undangan Negeri (DUN) yang diadakan pada Ogos 2015, Azmin menyatakan pihaknya akan mengkaji pemberian air percuma kepada penduduk Selangor dengan alasan air banyak digunakan untuk berkebun dan kolam renang.
Selepas isu air, Azmin sekali lagi dikejutkan apabila Khalid meminta beliau mendedahkan mengenai penubuhan Darul Ehsan Investment Group (DEIG). Azmin sendiri mengakui beliau tidak tidur selama dua bulan memikirkan mengenai masalah-masalah negara seperti derma dana politik, kejatuhan nilai ringgit dan kepimpinan di Putrajaya hinggakan beliau menjadi bahan lawak, dengan ramai yang menyifatkannya sebagai panda kerana lingkaran hitam di matanya.
Azmin juga diminta memberikan penjelasan mengenai RM7.56 bilion duit rakyat Selangor. Beliau didakwa cuba menyembunyikan sesuatu daripada pengetahuan rakyat Selangor dan tidak konsisten dalam kenyataannya berhubung isu air.
Beliau turut dicabar untuk mengadakan sidang Dewan Undangan Negeri (DUN) tergempar bagi menentukan sama ada beliau masih lagi mendapat sokongan majoriti sebagai Menteri Besar sekali gus menyelesaikan pergolakan yang berlaku dalam pentadbirannya ketika ini.
Berikutan selepas Pilihan Raya Umum 2018, Azmin dinamakan sebagai salah seorang menteri dalam kabinet Perdana Menteri Mahathir Mohamad yang baru dipilih pada 18 Mei 2018. Beliau akan mengetuai Kementerian Hal Ehwal Ekonomi yang baru ditubuhkan. Beliau bersumpah sebagai Menteri Hal Ehwal Ekonomi pada 21 Mei 2018 di Kuala Lumpur Istana Negara.

Pilihan Raya Umum 14 (2018)

Pada 11 Mei 2018,  Datuk Seri Mohamed Azmin Ali dilantik semula sebagai Menteri Besar Selangor selepas Pakatan Harapan memenangi Pilihan Raya Umum Ke-14 (PRU-14) dengan memperoleh 51 majoriti kerusi Dewan Undangan Negeri (DUN) Selangor dan telah  mengangkat sumpah sebagai Menteri Besar Selangor di Istana Alam Shah, Selangor.
Istiadat mengangkat sumpah jawatan dan ikrar Aku Janji itu diadakan di hadapan Sultan Selangor, Sultan Sharafuddin Idris Shah.

Minah Ronggeng

Pada 27 Mei 2009, Malaysiakini  melaporkan bahawa timbalan presiden PKR, Mohamed Azmin Ali berulangkali menggelar Aminah Abdullah seorang calon bebas, sebagai ‘Minah Ronggeng' kerana mendakwa bahawa tuduhan Aminah mengenai tawaran sogokan oleh PKR supaya menarik diri daripada bertanding dalam pilihanraya kecil Penanti itu tidak berasas sama sekali.

Saham RM8.5 juta

Pada 14 November 2009, beliau menafikan beliau, isteri serta iparnya membeli saham bernilai RM8.5 juta seperti yang didakwa oleh bekas Ketua Pemuda MIC yang juga Pengerusi Yayasan Pembangunan Belia India Malaysia, S.A. Vickneswaran. Vicneswaran mendakwa memiliki dokumen-dokumen berkaitan urusan pembelian saham melibatkan Azmin dan isterinya, Shamshida Tahrin termasuk iparnya, Jamal Tahrin yang mencecah RM8.5 juta pada awal 1990-an. Sepanjang tempoh tiga tahun mulai 1992, Azmin didakwa telah membelanjakan kira-kira RM800,000 untuk membeli saham manakala jumlah saham yang dibeli Shamshida mencecah RM8.5 juta. Sehingga awal 2010, tiada bukti dikemukakan kepada mahkamah/umum bagi menyokong dakwaan tersebut. beliau dilaporkan telah mengarahkan peguamnya untuk bertindak melalui prosiding undang-undang terhadap pihak yang membuat kenyataan tersebut tetapi sehingga kini tiada tindakan diambil oleh beliau.

Dakwaan seks

Pada April 2012, Azmin Ali mendakwa bahawa pelbagai tohmahan telah dilemparkan kepada dirinya. Antaranya, video yang memaparkan seorang lelaki bersama seorang wanita di dalam tandas melakukan seks oral dan modus operandi ini sama yang digunakan terhadap Dato Seri Anwar Ibrahim. Dakwaan turut dilemparkan ke atas isterinya yang kononnya diberikan kepada Datuk Seri Anwar Ibrahim sebagai pemuas nafsu dan anaknya yang didakwa sebagai anak Anwar Ibrahim, disusuli dengan dakwaan pemilikan saham . Kemudiannya beliau dituduh menghina Raja-Raja Melayu dan semasa Bersih 3.0 beliau dituduh mencetuskan provokasi.
Azmin Ali, isteri serta anak perempuannya telahpun melakukan ujian DNA sebanyak dua kali dalam bulan Julai 1998. Hasil ujian DNA menyebut Azmin dan isteri merupakan 'biological parent' kepada anak mereka. 'The results from all three genetic loci show that the donor of blood specimen marked 'X' (putative father) is the biological father of the donor of the blood specimen marked 'Y' (child). ' 
Pada 2 Jun 2012, rumah Azmin Ali di Taman Bukit Antarabangsa menjadi sasaran 50 pemuda dipercayai dari Ampang. Mereka membawa plakad dan melaungkan slogan "PKR penipu" dan "Azmin rasuah".

Perihal Azmin Ali dan Wan Azizah

Azmin Ali dan Wan Azizah dikatakan mempunyai isu berkaitan politik mereka dan kehidupan peribadi. Pertengkaran antara Azmin dan ahli keluarga Anwar diketahui oleh orang ramai sejak Azmin cuba untuk menunjukkan kuasa beliau sebagai Naib Presiden parti.  Baru-baru ini Parti Keadilan Rakyat bercanggah pendapat di mana satu kumpulan perakaran untuk Azmin Ali, dan yang lain menyokong Wan Azizah dan Anwar Ibrahim.

Azmin Ali Dan Che Tom Yahaya

Azmin Ali dikatakan telah meninggalkan ibunya dan memutuskan hubungan dengan keluarganya. Ibunya Che Tom berasa sangat sedih dan merayu  dan memohon supaya Azmin Ali pulang bertemu dengannya. Che Tom secara terbuka menyatakan bahawa beliau selalu berdoa agar anaknya itu bebas dari cengkaman Anwar Ibrahim. Manakala Ummi Hafilda Ali menyatakan bahawa jika Azmin memutuskan hubungan dengan Anwar Ibrahim, dia dengan senang hati mahu menghentikan kempen beliau terhadap abangnya.

Semburit

Pada Aidil Fitri tahun 2019, Azmin Ali dikaitkan dengan video semburit HD yang didakwa melibatkan beliau dan Ketua AMK Santubong, Haziq Abdullah Abdul Aziz. Kejadian tersebut dikenalpasti berlaku pada bulan Ramadhan ketika kempen Pilihan Raya Kecil Parlimen Sandakan yang dimenangi DAP.
Kejadian itu mempopularkan semula istilah Bahasa Melayu Klasik, semburit. Perkataan semburit yang menarik perhatian ramai susulan isu penyebaran video seks tersebut disarankan tidak perlu ditukar hanya kerana dianggap tidak senonoh atau kurang menyenangkan. Penasihat Persatuan Linguistik Malaysia, Prof. Datuk Dr. Awang Sariyan berpendapat, istilah semburit yang membawa maksud persetubuhan sesama lelaki mengikut Kamus Dewan Edisi Keempat bertepatan dengan perbuatan yang dilakukan.
Pada 13 Jun 2019, Haziq dalam satu kenyataan mengakui sebagai individu di dalam rakaman video seks sejenis dengan seorang lelaki yang tular di media sosial. Malah, Haziq mengakui bahawa seorang lagi lelaki yang bersamanya dalam rakaman berkenaan adalah seorang menteri kanan.
Selepas tular dua klip video seks sejenis Ketua AMK Santubong, Haziq Abdullah Abdul Aziz dengan seorang menteri kanan Kabinet, muncul pula dalam laman YouTube manakala versi penuh menerusi laman pornografi, Pornhub.
Memetik laporan portal The Star, video yang bertajuk ‘No Way’ itu dalam Youtube dipercayai dimuat naik pada lewat malam.
Adik Menteri Hal Ehwal Ekonomi, Ummi Hafilda Ali mendakwa rakyat tidak berminat untuk mengetahui dalang disebalik penyebaran video berkenaan sebaliknya, rakyat mahu tahu siapa pelaku dalam video tersebut dan perlu diseret ke muka pengadilan. Ummi Hafilda juga mendakwa pernah membawa abangnya itu ke hospital setelah dubur Azmin berdarah akibat  disemburit oleh Dato Seri Anwar Ibrahim.
Pengerusi Perhubungan PKR Perak, Farhash Wafa Salvador Rizal Mubarak dikenal pasti sebagai ahli politik yang ditahan polis bagi membantu siasatan berhubung skandal video seks, yang mengaitkan Menteri Hal Ehwal Ekonomi, Datuk Seri Mohamed Azmin Ali.
Ketua Polis Negara (KPN), Datuk Seri Abdul Hamid Bador mengesahkan video seks membabitkan bekas Ketua Pemuda PKR Santubong, Haziq Abdullah Abdul Aziz dan lelaki dikatakan mirip Menteri Hal Ehwal Ekonomi, Datuk Seri Mohamed Azmin Ali adalah tulen. Bagaimanapun, beliau memaklumkan CyberSecurity tidak dapat memastikan 100 peratus pelaku dalam video berkenaan.
Dalam pada itu, Abdul Hamid memberitahu akan mengeluarkan satu kenyataan rasmi berhubung ketulenan video berkenaan selepas lawatan kerja di Markas Angkatan Tentera Malaysia, Wisma Pertahanan.

Anugerah

Beliau dianugerahkan: